Basirhat BSF: মহিলার অশ্লীল ছবি তুলে ধর্ষণ-ব্ল্যাকমেলের অভিযোগ, বিএসএফ কর্মীর পুলিস হেফাজত

বসিরহাট: বিয়ের প্রতিশ্রুতি (Basirhat News) দিয়ে একাধিকবার সহবাস৷ তারপর ঘনিষ্ঠ মুহুর্তের ছবি ভাইরাল করে দেওয়ার হুমকি-মারধর করার অভিযোগে গ্রেফতার এক বিএসএফ কর্মী (Basirhat BSF)৷ সোমবার ধৃত বিএসএফ কর্মীকে বসিরহাট মহকুমা আদালতে (Basirha Court) তিন দিনের পুলিস হেফাজতের নির্দেশ দিয়েছে৷ ঘটনার সঠিক তদন্তের জন্য হাসনাবাদ থানার পুলিস নিজেদের হেফাজতে চেয়েছিল৷

নির্যাতিতা মহিলার বাড়ি বসিরহাটের হাসনাবাদ থানার বরুণহাট গ্রামে৷ পাশের গ্রাম কলুতলাতে বাড়ি ধৃত বিএসএফ কর্মীর৷ স্বামী ছেড়ে যাওয়া নির্যাতিতা মহিলার দাবি, বছর দেড়েক আগে তাঁর সঙ্গে ধৃত বিএসএফ কর্মী গোপাল দাসের ফেসবুকে আলাপ হয়৷ তারপর প্রেম৷ বিয়ের প্রতিশ্রুতিতে একাধিকবার শারীরিক সম্পর্কও হয়৷

স্থানীয় সূত্রে খবর, ধৃত বিএসএফ কর্মী গোপাল দাস বর্তমানে ওডিশাতে কর্মরত৷ দিন কয়েক আগে ১৪ দিনের ছুটিতে হাসনাবাদের বাড়িতে ফেরেন অভিযুক্ত৷ রবিবার রাতে নির্যাতিতার বাড়িতে গিয়ে তাঁকে মারধর ও ধর্ষণ করেন বলে অভিযোগ৷ ঘনিষ্ঠ মুহূর্তের ছবি সোশ্যাল মিডিয়ায় ভাইরাল করে দেওয়ার হুমকিও দেওয়া হয়৷ পরিস্থিতি বুঝে হাসবাদ থানার পুলিসের কাছে অভিযোগ জানান৷ সেই অভিযোগের ভিত্তিতে রবিবার রাতে গোপাল দাসকে পুলিস গ্রেফতার করে৷ বসিরহাট মহকুমা আদালতে ম্যাজিস্ট্রেটের কাছে জবানবন্দি দেন নির্যাতিতা৷ তার ভিত্তিতেই তিন দিনের পুলিস হেফাজতের নির্দেশ দিয়েছে আদালত৷ ঘটনার পিছনের অন্য কোনও কারণ আছে কিনা তা জানার চেষ্টা করছে পুলিস৷

আরও পড়ুন-Viswa Bharati: অশান্তি অব্যাহত শান্তিনিকেতনে, উপাচার্যের বাড়ি ঘেরাও এবিভিপির